ג'ון ריי (כלכלן)

ג'ון ריי (באנגלית: John Rae; 1 ביוני 1796 – 12 ביולי 1872) היה כלכלן, מורה ורופא סקוטי-קנדי, מחבר הספר "גילוי דעת על מספר עקרונות חדשים בנושא כלכלה פוליטית".

ביוגרפיה 
ג'ון ריי נולד ב-1 ביוני 1796 בסקוטלנד. למד מתמטיקה ורפואה באוניברסיטאות אדינבורו ואברדין. בהיותו בן 26 היגר לקנדה מסיבות כלכליות ועבד כמורה בעיירות קטנות. בתקופה זו נפטרה אשתו ממחלה. ב-1834 עבר לבוסטון ואחר כך לניו יורק, ועבד גם שם כמורה. ב-1849 עבר לקליפורניה, סבל מעוני וממלריה, ושנתיים מאוחר יותר היגר להוואי. בהוואי עסק במגוון עבודות, בהן רפואת שיניים וגאולוגיה, וכתב מספר מאמרים על הגאולוגיה וההיסטוריה של איי הוואי. 

ספרו "גילוי דעת על מספר עקרונות חדשים בנושא כלכלה פוליטית" (1834) לא זכה להכרה אקדמית בזמנו. ריי הושפע בכתיבתו מרעיונותיהם של אדם סמית ודייוויד יום. הרעיון המרכזי בספר היה כי בשל התפוקה השולית הפוחתת של ההון, צמיחה כלכלית יכולה לבוא רק בעקבות חידושים טכנולוגיים. הספר השפיע על כלכלנים נודעים בעולם רק לאחר מותו, בהם אירווינג פישר, אויגן פון בהם-באוורק וג'ון סטיוארט מיל.

ריי חזר לניו יורק ב-1871 ומת שם שנה מאוחר יותר.

ספרו
 John Rae (1834), Statement of Some New Principles on the Subject of Political Economy. Boston: Hillard, Gray, and Co.  (קישור לטקסט המלא של הספר )

קישורים חיצוניים 
 

בוגרי אוניברסיטת אדינבורו
כלכלנים קנדים
כלכלנים אמריקאים
מהגרים לקנדה
רופאים בריטים במאה ה-18
רופאים בריטים במאה ה-19
בריטים שנולדו ב-1796
בריטים שנפטרו ב-1872